บิ๊กตู่พบสมาคมธนาคารไทยฝากสนับสนุนผู้ประกอบการขนาดกลาง-เล็ก
นายกฯพบสมาคมธนาคารไทย ฝากสนับสนุนผู้ประกอบการขนาดกลาง และเล็ก ช่วยประชาชนในช่วงเวลานี้
20 พ.ค. 2563

นายกฯพบสมาคมธนาคารไทย ฝากสนับสนุนผู้ประกอบการขนาดกลาง และเล็ก ช่วยประชาชนในช่วงเวลานี้
พล.อ.ประยุทธ์ จันทร์โอชา นายกรัฐมนตรี โพสต์ข้อความผ่านเฟซบุ๊ก " ประยุทธ์ จันทร์โอชา Prayut Chan-o-cha ว่า วันนี้ ผมเดินทางไปพบกับสมาคมธนาคารไทย ได้รับทราบข้อมูลและรับฟังข้อเสนอต่างๆ จากผู้บริหารระดับสูงของธนาคารพาณิชย์ที่เป็นสมาชิกของสมาคม ซึ่งเป็นการพูดคุยที่มีประโยชน์มาก ผมขอขอบคุณที่ทุกท่านได้แสดงให้เห็นถึงความห่วงใยที่มีต่อประเทศ และขอบคุณที่ได้แสดงออกถึงความตั้งใจและความพร้อมที่จะสนับสนุนผู้ประกอบการ โดยเฉพาะผู้ประกอบการขนาดกลางและเล็ก และพี่น้องประชาชนคนไทยในช่วงเวลานี้
ผมขอให้สถาบันของท่านมีความมั่นคง พร้อมช่วยกันดูแลและเดินหน้าประเทศไทยของเราให้ผ่านสถานการณ์นี้ไปให้ได้ด้วยกันทั้งประเทศ